Nova programació cultural a l'Auditori Nou
11/10/2004 13:45:00

# Nova programació cultural a l'Auditori Nou

*   11/10/2004 13:45:00
*   [Imprimir](#)
*   Compartir
*    https://www.alaquas.org/documento.asp?id\_do=9445

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9445%2F0&title=Ajuntament%20d%27Alaqu%C3%A0s.%20Premsa.Nova%20programaci%C3%B3%20cultural%20a%20l%27Auditori%20Nou)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9445/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9445/9445_Form_4.jpg)](https://www.alaquas.org/ficheros/documentos/2004/2/9445/9445_Form_10.jpg "<a href='https://www.alaquas.org/ficheros/documentos/2004/2/9445/9445_Form_10.jpg' target=_blank><i class='fa fa-external-link' aria-hidden='true'></i>.Nova programació cultural a l'Auditori Nou</a>")

La música, el teatre i el cinema centraran l'atenció del públic els caps de setmana d'octubre a febrer

S'enceta la nova programació cultural a l'Auditori Nou amb un sense fi d'actuacions per a tots els públics. La música, el teatre i el cinema seran un any més els grans protagonistes dels caps de setmana dels mesos d'octubre, novembre, desembre, gener i febrer. L'escenari de l'Auditori Nou s'omplirà una vegada més de grups amateurs i professionals que delectaran els presents amb el seu saber de fer cultura.

Les actuacions musicals començaran el dissabte 16 d'octubre. Els encarregats d'inaugurar la programació seran els músics de la Banda Simfònica de la Unió Musical d'Alaquàs que oferiran a partir de les 22:30 hores part del seu repertori. El dia 30 del mateix mes actuaran els Grups de Cambra i al mes de novembre, el protagonisme recaurà en la Banda Juvenil i Orquestra de la Unió Musical i en la Banda Simfònica, que oferirà un concert per a celebrar Santa Cecília. Per a finalitzar amb els concerts musicals, el 18 de desembre tindrà lloc el Concert de Nadal de la Banda Simfònica i el 19 del mateix mes, el concert a càrrec de l'Agrupació Musical Els Majors de l'Horta Sud. Cal destacar també el Concert de Nadalenques del 20 de desembre en el què participen els col·legis d'Alaquàs i el Concert de Nadal del 22 de desembre organitzat pel Cor de Cambra Mestral, l'Orfeó Polifònic d'Alaquàs i l'Escolania Mare de Déu de l'Olivar.

Pel que fa a la programació teatral, el divendres 15 d'octubre a les 22:30 hores la companyia Alterades Teatre presentarà l'espectacle d'humor "Alterades" en què a través de diferents escenes interpretades per dues dones, es mostra a l'espectador la superficialitat de la societat per la pressió de la moda i la bellesa. El 12 i el 13 de novembre  Carabassa Teatre interpretarà l'obra de Gonçal Brull "El taüt mòbil", una comèdia que parla de la mort i que vol fer reflexionar el públic al voltant de la nostra llibertat.

Continuant amb el teatre, el divendres 19 i el dissabte 20 de novembre, el Teatret d'Alaquàs presentarà l'obra "Ya tenemos chica", comèdia satírica en clau d'humor. El divendres 26 de novembre l'Associació de Minusvàlids Artesans d'Alaquàs (AMIAR) interpretarà "Cosas Nuestras".

El cinema comença també al mes  d'octubre. El diumenge 17 d'octubre es projectarà la pel·lícula "Shrek 2". El dia 24 del mateix mes es podrà veure "El Rey Arturo" i el 31 "Garfield. La película".

L'Auditori Nou servirà també d'escenari per als actes fallers més importants de la ciutat. El 23 d'octubre a les 19:30 hores es celebrarà la Proclamació de les Falleres Majors d'Alaquàs i el 6 de novembre tindrà lloc la Presentació de les dues màximes representacions falleres, Xelo Samper i Elena Palao.